Ισλάμ ανά χώρα

Ο Ισλαμισμός αποτελεί τη δεύτερη πολυπληθέστερη θρησκεία του κόσμου. Σύμφωνα με μια μελέτη το 2015, το Ισλάμ έχει 1,8 δισεκατομμύρια πιστούς, αποτελώντας περίπου το 24% του παγκόσμιου πληθυσμού. Οι περισσότερο Μουσουλμάνοι ανήκουν σε δύο δόγματα: Σουνίτες (80-90%, περίπου 1.5 δισεκατομμύρια άτομα) ή Σιίτες (10–20%, περίπου 170-340 εκατομμύρια άτομα). Το Ισλάμ είναι η κυρίαρχη θρησκεία στη Κεντρική Ασία, την Ινδονησία, στη Μέση Ανατολή, στη Βόρεια Αφρική, στο Σαχέλ και σε μερικά άλλα τμήματα της Ασίας.Γύρω στο 31% όλων των Μουσουλμάνων είναι Νοτιοασιατικής καταγωγής (συνδυασμός του Πακιστάν, της Ινδίας, του Μπανγκλαντές και του Αφγανιστάν). Η ινδική υποήπειρος, ως σύνολο, φιλοξενεί το μεγαλύτερο πληθυσμό Μουσουλμάνων παγκοσμίως. Εντός της περιοχής, ωστόσο, οι Μουσουλμάνοι είναι δεύτεροι μετά τους Ινδουιστές, καθώς αποτελούν την πλειοψηφία του πληθυσμού στο Πακιστάν και στο Μπανγκλαντές, αλλά όχι και την Ινδία. Η χώρα με τον μεγαλύτερο πληθυσμό Μουσουλμάνων είναι η Ινδονησία στη Νοτιοανατολική Ασία, η οποία φιλοξενεί το 13% των Μουσουλμάνων παγκοσμίως. Μαζί με τους Μουσουλμάνους της Ινδονησίας, οι Μουσουλμάνοι στις χώρες του Μαλαϊκού Αρχιπελάγους (που περιλαμβάνει το Μπρουνέι, τη Σιγκαπούρη, τη Μαλαισία, τη Ινδονησία, τις Φιλιππίνες και το Ανατολικό Τιμόρ) αποτελούν τον δεύτερο ή τρίτο μεγαλύτερο πληθυσμού Μουσουλμάνων παγκοσμίως. Εδώ οι Μουσουλμάνοι αποτελούν την πλειοψηφία σε κάθε χώρα εκτός από τις Φιλιππίνες και το Ανατολικό Τιμόρ. Οι διάφορες Χαμιτοσεμιτικές (συμπεριλαμβανομένων των Αραβικών και των Βερβερικών χωρών), Τουρκικές και Ιρανικές χώρες της ευρύτερης περιοχής της Μέσης Ανατολής-Βόρειας Αφρικής, όπου το Ισλάμ είναι η κυρίαρχη θρησκεία σε όλα τα κράτη εκτός του Ισραήλ, φιλοξενεί το 23% του πληθυσμού των Μουσουλμάνων παγκοσμίως. Περίπου το 15% των Μουσουλμάνων ζει στην Υποσαχάρια Αφρική, και μεγάλες Μουσουλμανικές κοινότητες βρίσκονται επίσης στην Αμερική, τον Καύκασο, την Κίνα, στο Κέρας της Αφρικής, στην Ηπειρωτική Νοτιοανατολική Ασία, τις Φιλιππίνες, τη Ρωσία και την Ακτή Σουαχίλι. Η Δυτική Ευρώπη φιλοξενεί μεταναστευτικές κοινότητες Μουσουλμάνων. Εκεί το 6% ή 24 εκατομμύρια άνθρωποι είναι Μουσουλμάνοι, και είναι η δεύτερη μεγαλύτερη θρησκεία μετά τον Χριστιανισμό στην περιοχή. Οι προσήλυτοι και οι μεταναστευτικές κοινότητες βρίσκονται σχεδόν παντού στον πλανήτη.

 Ιστορικά, το Ισλάμ έχει χωριστεί σε δύο μεγάλα θρησκευτικά δόγματα, γνωστά ως Σουνίτες και Σιίτες. Σήμερα, οι Σουνίτες αποτελούν πάνω από το 70% του παγκόσμιου Μουσουλμανικού πληθυσμού, ενώ οι Σιίτες αποτελούν λίγο παραπάνω από το 20% του συνολικού Μουσουλμανικού πληθυσμού. Σήμερα, πολλά Σιιτικά δόγματα έχουν εξαφανιστεί. Τα κύρια επιζώντα Ιμαμικά-Μουσουλμανικά Σέκτα είναι ο Ουσουλισμός (με περίπου 10%), οι Νιζαρίτες (με περίπου 1%) και ο Αλεβισμός (με λίγο παραπάνω από 0.5% αλλά λιγότερο από 1%). Στις άλλες υπάρχουσες ομάδες περιλαμβάνεται το Ζαϊντιγιά της Υεμένης με σχεδόν πάνω από το 0.5% του παγκόσμιου Μουσουλμανικού πληθυσμού, το Μουσταλί Ισμαϊλί (με σχεδόν 0.1%, ενώ οι πιστοί Ταϊγιαμπί ζουν στο Σιντ και το Γκουτζαράτ στη Νότια Ασία. Υπάρχει σημαντικός πληθυσμός διασποράς στην Ευρώπη, στη Βόρεια Αμερική, στην Άπω Ανατολή και στην Ανατολική Αφρική), και οι Ιμπάντι από τους Χαριτζίτες όπου ο πληθυσμός τους έχει ελαττωθεί σε ένα επίπεδο κάτω από το 0.15%. Στον αντίποδα, νέα Μουσουλμανικά δόγματα όπως το Έθνος του Ισλάμ, οι Αχμαντίτες (με σχεδόν γύρω στο 1%), οι μη θρησκευτικοί Μουσουλμάνοι, οι Κορανιστές Μουσουλμάνοι και οι Ουαχαμπιστές (με σχεδόν γύρω στο 1-2% του συνολικού παγκόσμιου Μουσουλμανικού πληθυσμού) αναπτύχθηκαν αργότερα ανεξάρτητα. Τα περισσότερα από τα ποσοστά των Μουσουλμανικών πληθυσμών κάθε χώρας, εκτός αν δηλώνονται διαφορετικά, είναι παρμένα από τη μελέτη του κέντρου Pew Research στην αναφορά "Το Μέλλον του Παγκόσμιου Μουσουλμανικού Πληθυσμού", στις 27 Ιανουαρίου 2011. Άλλες μελέτες διαφέρουν σε σύγκριση με τους αριθμούς των ερευνών της Pew. Το ποσοστό για τους Μουσουλμάνους στην Αίγυπτο ανέρχεται στο 93.7%. Ωστόσο, το ποσοστό των Χριστιανών στην Αίγυπτο εκτιμάται συνήθως από 12% έως 15%, αλλά κανείς δε ξέρει το πραγματικά ποσοστό καθώς δεν έχει πραγματοποιηθεί κάποια θρησκευτική απογραφή. Παρομοίως, το ποσοστό των Χριστιανών στην Ιορδανία εκτιμάται συνήθως στο 6 με 7%. Σύμφωνα με το Κέντρο Pew Research το 2010, υπήρχαν 50 χώρες με μουσουλμανική πλειοψηφία. Περίπου στο 62% των μουσουλμάνων παγκοσμίως ζει στην Περιοχή Ασίας-Ειρηνικού (από την Τουρκία έως της Ινδονησία), με πάνω από 1 δισεκατομμύριο πιστούς. Ο μεγαλύτερος Μουσουλμανικός πληθυσμός σε μία χώρα βρίσκεται στην Ινδονησία, ένα έθνος που είναι η πατρίδα του 12.7% των Μουσουλμάνων παγκοσμίως, ακολουθούμενη από το Πακιστάν με 11.0% και την Ινδία με 10.9%. Περίπου το 20% των Μουσουλμάνων ζει στις Αραβικές χώρες. Στη Μέση Ανατολή, οι μη-αραβικές χώρες, η Τουρκία και το Ιράν είναι οι μεγαλύτερες χώρες με Μουσουλμανική πλειοψηφία, ενώ στην Αφρική η Αίγυπτος και η Νιγηρία έχουν τις πιο πολυπληθείς Μουσουλμανικές κοινότητες. Η μελέτη έχει βρει επίσης ότι υπάρχουν περισσότεροι Μουσουλμάνοι στο Ηνωμένο Βασίλειο σε σύγκριση με τον Λίβανο και περισσότεροι στην Κίνα σε σχέση με τη Συρία. Ισλάμ: Μουσουλμανικός κόσμος Αύξηση του Μουσουλμανικού πληθυσμού Σιίτες Μουσουλμάνοι στον Αραβικό κόσμο Αχμαντίτες ανά χώραΆλλες θρησκείες ανά χώρα: Βουδισμός ανά χώρα Χριστιανισμός ανά χώρα Ινδουισμός ανά χώρα Ιουδαϊσμός ανά χώρα Σιχισμός ανά χώραΓενικά Κατάλογος των θρησκευτικών πληθυσμών Αναφορά Διεθνής Θρησκευτικής Ελευθερίας του Στέιτ Ντιπάρτμεντ CIA World Factbook The World Factbook Αρχειοθετήθηκε 2009-09-12 στο Wayback Machine. Adherents.com 43,941 adherent statistic citations Αρχειοθετήθηκε 2014-02-21 στο Wayback Machine. Religious Freedom page Religious Intelligence Muslim Population Percentage from U.S Dept. of State CIA World Factbook Religions BBC News Muslims in Europe: Country guide Official website of the Pew Forum study on Global Muslim Population Muslim Population-A Site with Extensive information regarding worldwide Muslim population